37. ΝΟΜΟΘΕΤ. ΔΙΑΤΑΓΜΑ υπ’ αριθ. 4269  της 12/12 Νοεμ. 1962 (ΦΕΚ Α΄ 187) Περί τροποποιήσεως και συμπληρώσεως ενίων διατάξεων αφορωσών το Ταχ. Ταμιευτήριον. Άρθρ.1-3.-(Καταργήθηκαν από το εδάφ. ιβ΄ παρ. 1 άρθρου δεκάτου πέμπτου Νόμ. 3082/12 - 16 Δεκ. 2002, ΦΕΚ Α΄ 316, κατωτ. αριθ. 88). Άρθρ.4.-Αι διατάξεις του άρθρ. 6 του Ν.Δ. 3003/1954 «περί τροποποιήσεως και συμπληρώσεως διατάξεων τινών του Οργανισμού του Ταμείου Παρακαταθηκών και Δανείων» (τόμ. 39 σελ. 34) εφαρμόζονται και δια την υπό του Ταχ. Ταμιευτηρίου ανέγερσιν κτιρίων επί ιδιοκτήτων αυτού οικοπέδων προς στέγασιν των Υπηρεσιών αυτού. Το Διοικτητικόν Συμβούλιον του Ταχ. Ταμιευτηρίου αποφασίζει επί των εν τω ως άνω άρθρω αναφερομένων θεμάτων, επί της κατακυρώσεως των σχετικών συναγωνισμών, ως και περί της συνθέσεως της ειδικής δια την ανέγερσιν Επιτροπής. Άρθρ.5.-Το Ταχυδρομικόν Ταμιευτήριον δύναται να δέχηται καταθέσεις εις «Κοινόν Λογαριασμόν» κατά τας διατάξεις των άρθρ. 1-4 του Νόμ. 5638/1932 (τόμ. 12 σελ. 115). Ο τρόπος ενεργείας των τοιούτων καταθέσεων, ο παρεχόμενος τόκος, το ανώτατον όριον τοκοφόρου ποσού, ρυθμίζονται υπό των διεπουσών τας καταθέσεις του Ταχυδρομικού Ταμιευτηρίου διατάξεων, εφ’ όσον αύται δεν αντίκεινται εις τας διατάξεις του ανωτέρω Νόμου. Άρθρ.6.-Αι διατάξεις του άρθρ. 5 του Ν.Δ. 3915/1958, (τόμ. 39 σελ. 52,01) εφαρμόζονται και προκειμένου περί ενυποθήκων οικοδομικών δανείων χορηγουμένων υπό του Ταχυδρομικού Ταμιευτηρίου.

[Source: greek_legal_code_raptarchis | Tokens: 1281]